**Emlékeztető az ELTE TTK HÖK Választmányának 2014. március 10-i üléséről**

**Az emlékeztetőt készítette:** Költő Enikő

**Helye és ideje:** Déli Hallgatói Iroda Tárgyaló, 2014. 03. 10. 18:00

**Jelen vannak:**   
Szavazati joggal: Kovács Fanni, Miklós-Kovács Janka, Csutka Boglárka, Csonka Diána, Bohár Balázs, Kuti Péter, László Dorina, Érsek Gábor, Hegedüs Dávid, Vara Bálint  
Az Ellenőrző Bizottság részéről: Horváth Tamás, Költő Enikő

**Kovács Fanni 18:04 perckor megnyitotta az ülést.**

Az Ellenőrző Bizottság megállapította, hogy a Választmány 8 fővel határozatképes.

Kovács Fanni Költő Enikőt jelölte az ülés emlékeztetőjének elkészítésére.   
A jelölt vállalta a jelölést.

A választmány határozatot hozott a kérdésben.

*40*/*2014 (III.10.) számú választmányi határozat: Az ELTE TTK HÖK Választmánya 8 igen szavazattal egyhangúlag támogatta, hogy Költő Enikő készítése az ülés emlékeztetőjét.*

Kovács Fanni ismertette a kiküldött napirendi pontokat, majd javasolta, hogy a Választmány vegye fel napirendi pontként a mentorrendszert. Egyéb napirendi pont és sorrendmódosító javaslat nem érkezett.

Az ülésen elfogadott végleges napirend a következő:

1. Bejelentések

2. Beszámolók

3. Pályázatok

4. Mentorrendszer

5. Személyi kérdések

6. Egyebek

*A Választmány határozatot hozott a kérdésben:*

*41/2014 (III.10.) számú választmányi határozat: Az ELTE TTK HÖK Választmánya 8 igen szavazattal, egyhangúlag elfogadta a mentorrendszer napirendi pont felvételét.*

*42/2014 (III.10.) számú választmányi határozat: Az ELTE TTK HÖK Választmánya 8 igen szavazattal, egyhangúlag elfogadta a módosított napirendet.*

**1. Bejelentések (18:06)**

Kovács Fanni bejelentette, hogy   
- megalakult a közbeszerzési bizottság

- a hétvégén lezajlott a Kárpát-medencei Egyetemek Kupája (KEK)

- a következő elnökségi ülésen nem tud részt venni, helyette Csutka Boglárka fog menni

- Neptun-ba szeretnék integrálni a könyvtári kölcsönzési rendszert, ott jelennének meg a könyvtári tartozások kivetésként, de így a könyvtár elveszítené a bevételének jelentős részét, ezért a kari könyvtár vezetővel mindenképp lesz személyes egyeztetés.

18:12-kor Vara Bálint megérkezett az ülésre.

18:15-kor Csutka Boglárka elhagyta az ülést.

Kovács Fanni továbbá bejelentette, hogy az Oktatási Igazgatóság megkérte az EHÖK-öt, hogy a KHTEÖ maradványból támogassa az őket, a támogatás informatikai eszközök beszerzésére fordítanák. A közös támogatás helyett inkább a rész önkormányzatok saját Tanulmányi Osztályukat támogatnák, ez ügyben már megindult az egyeztetés dékán helyettes asszonnyal.

18:17-kor Csutka Boglárka visszatért az ülésre.

Kovács Fanni végül bejelentette, hogy a hétvégén tisztségviselő értekezlet volt, ahol sok probléma felmerült.

Bohár Balázs bejelentette, hogy a csütörtöki bevonó délutánt magánéleti okok miatt nem tudja megtartani.

Érsek Gábor bejelentette, hogy kémia szakon a hallgatók kitöltöttek egy angol nyelvű képzés igényfelmérési kérdőívet, a többi szakterületi koordinátort kérdezte, hogy más szakokon szeretnének-e ilyet csinálni.

A Választmány a téma megvitatása után úgy döntött, hogy ezt a kérdőív mintát Érsek Gábor küldje el Csonka Diánának.

Kovács Fanni bejelentette, hogy Dávid Gyula Tanár úr kifogásolta Miklós-Kovács Janka fizika szakterületi koordinátorként írt beszámolóját.  
Miklós-Kovács Janka kifejtette, hogy a Nyúzban leközölt beszámolójából, amiben az ELTEfeszt szervezéséről írt, kimaradt egy fél mondat, és valószínűleg ez okozhatta a félreértést.   
Kovács Fanni elmondta, hogy a következő Nyúzban meg fog jelenni Dávid Gyula Tanár úr levele, Kovács Fanni válasz levele, és Miklós-Kovács Janka fizika szakterületi koordinátori beszámolója teljes terjedelmében.

Más bejelentés nem érkezett.

Kovács Fanni 18:25-kor lezárta az első napirendi pontot.

**2. Beszámolók(18:25)**

Kelemen Ádám kommunikációs biztos kiküldte beszámolóját.   
Hozzászólás nem érkezett.

Török Balázs főszerkesztő kiküldte beszámolóját.  
Hozzászólás nem érkezett.

Érsek Gábor kiküldte a Szakterületi Ötlet Szombat beszámolóját, és szóban kiegészítette, hogy Nagy Katalin segítségét köszöni szépen, illetve pontosította a beszámolóban található TKHÖK szót TTK HÖK-re.

*A Választmány határozatot hozott a kérdésben:*

*43/2014 (III.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag elfogadta a Szakterületi Ötlet Szombat beszámolóját.*

Kovács Fanni 18:28-kor lezárta a második napirendi pontot.

**3. Pályázatok (18:28)**

Profession.hu pályázat:   
László Dorina elmondta, hogy az előző választmányon már ismertette a pályázatot, és elmondta, hogy a jutalmazási rendszer a pályázat elfogadása után lesz kitalálva.

Kuti Péter elmondta, hogy az Alapítvány megveszi a hirdető felületeket a HÖK-től (a Tétékás Nyúz utolsó lapja) és a későbbiekben azokat fogja kiadni megrendelőknek.  
Kovács Fanni elmondta, hogy az IK HÖK elnökének is beleszólása van a gyakornoki helyekről szóló hirdetésekbe, amennyiben az, az IK hallgatóit is érintené. Ezért lehetőség szerint ne legyenek ilyenek, vagy mielőbbi egyeztetés legyen, ha van.  
Kuti Péter elmondta, hogy ezzel nem ért egyet, mert a matematika szakos hallgatóknak ezek a lehetőségek jól jönnének.

*A Választmány határozatot hozott a kérdésben:*

*44/2014 (III.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag elfogadta a Profession.hu pályázatot.*

18:32 perc Hegedüs Dávid megérkezett az ülésre.

Csutka Boglárka pályázata:

Csutka Boglárka elmondta, hogy ez egy campus fejlesztési project tanulmány, amelyben a külső illetve a belső elégedettségeket mérik fel, majd a forrásgyűjtést, hogy a különböző igényeket hogyan és miből lehetne finanszírozni. Elmondta, hogy ez fikció, de a későbbiekben ebből a HÖK is profitálhatna.  
A levelezőlistákat, a Facebook-ot, és a plakátolási felületeket szeretnék használni.   
Kovács Fanni elmondta, hogy az egyetemi büfét vegyék bele.  
Érsek Gábor megkérdezte, hogy a laboratóriumokat szeretnék-e belevenni.  
Csutka Boglárka elmondta, hogy ez nem jutott eszébe, de a ma este folyamán még várja a további ötleteket.

*A Választmány határozatot hozott a kérdésben:*

*45/2014 (III.10.) számú választmányi határozat: Az ELTE TTK HÖK Választmánya 10 igen szavazattal, egyhangúlag elfogadta Csutka Boglárka pályázatát.*

Vegyész tavasznyitó:

Érsek Gábor adta be a pályázatot, és elmondta, hogy javítani szeretné az önkéntesek számát 3-ra. A szerződés még egyeztetés alatt van, Kuti Péterrel már beszélt, de már most szeretnék elkezdeni a hirdetést.

*A Választmány határozatot hozott a kérdésben:*

*46/2014 (III.10.) számú választmányi határozat: Az ELTE TTK HÖK Választmánya 10 igen szavazattal, egyhangúlag elfogadta a Vegyész tavasznyitó pályázatot.*

Kovács Fanni 18:42-kor lezárta a harmadik napirendi pontot.

**4. Mentorrendszer (18:42)**

A Választmány átbeszélte a tisztségviselői értekezleten felmerült problémákat.  
Kovács Fanni elmondta, hogy beszélni fog Uhljár Péter mentorkoordinátorral a felmerült problémákról.

Kovács Fanni 18:54-kor lezárta a negyedik napirendi pontot.

**5. Személyi kérdések (18:54)**

Bohár Balázs bejelentette, hogy azonnali hatállyal lemond Biológia Intézeti Tanács delegáltságáról, és jelöli Költő Enikőt.

Kovács Fanni Kari Tanács Ügyrendi Bizottságba jelölte Költő Enikőt.

Kovács Fanni ügyrendi javaslatára a Választmány egy szavazó cetlin, titkosan szavaz a két delegáltságról.

*A Választmány titkosan határozatot hozott a kérdésben:*

*47/2014 (III.10.) számú választmányi határozat: Az ELTE TTK HÖK Választmánya 9 igen, 1 érvénytelen szavazattal, delegálta Költő Enikőt a Biológia Intézeti Tanácsba.*

*48/2014 (III.10.) számú választmányi határozat: Az ELTE TTK HÖK Választmánya 9 igen 1 érvénytelen szavazattal delegálta Költő Enikőt a Kari Tanács Ügyrendi Bizottságába.*

18:58-kor Kovács Fanni lezárta az ötödik napirendi pontot.

**6. Egyebek (18:58)**

Kovács Fanni elmondta, hogy az ösztöndíjak utalása késik, valószínűleg a Neptun folyamatos frissítése miatt.

Kovács Fanni szeretné megbízni László Dorinát a Nedves Est szervezésével.

*49/2014 (III.10.) számú választmányi határozat: Az ELTE TTK HÖK Választmánya 8 igen szavazattal és 2 tartózkodással, megbízta László Dorinát a Nedves Est megszervezésével.*

Érsek Gábor elmondta, hogy a kémiás honlapra szeretné felrakni az egyik hallgató fotó blogját.

Horváth Tamás megkérdezte, hogy az osztatlan tanár szakos hallgatók szavazati jogával mi lesz.   
Kovács Fanni elmondta, hogy a következő Küldöttgyűlésen megbeszéljük a dolgot, és eldöntjük, hogy mikor legyen kiírva a képviselő választás, viszont a Választási Bizottság megválasztását kiírjuk, és szeretné, ha olyan emberek jelentkeznének a Bizottságba, akiknek a mandátuma nem fog megszűnni a következő félévben. Májusra kell egy új Alapszabály, hogy az osztatlan tanári szakosok egy külön szakterület legyen, szakterületi koordinátorral együtt.

Egyéb hozzászólás,kérdés nem érkezett.

Kovács Fanni 19:07-kor lezárta a hatodik napirendi pontot.

**Kovács Fanni 19:07 perckor lezárta az ülést.**

**Határozatok:**

*40*/*2014 (III.10.) számú választmányi határozat: Az ELTE TTK HÖK Választmánya 8 igen szavazattal, egyhangúlag elfogadta Költő Enikőt jegyzőkönyvvezetőnek.*

*41/2014 (III.10.) számú választmányi határozat: Az ELTE TTK HÖK Választmánya 8 igen szavazattal, egyhangúlag elfogadta a mentorrendszer napirendi pont felvételét.*

*42/2014 (III.10.) számú választmányi határozat: Az ELTE TTK HÖK Választmánya 8 igen szavazattal, egyhangúlag elfogadta a helyszínen módosított napirendet.*

*43/2014 (III.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag elfogadta a Szakterületi Ötlet Szombat beszámolóját.*

*44/2014 (III.10.) számú választmányi határozat: Az ELTE TTK HÖK Választmánya 9 igen szavazattal, egyhangúlag elfogadta a Profession.hu pályázatot.*

*45/2014 (III.10.) számú választmányi határozat: Az ELTE TTK HÖK Választmánya 10 igen szavazattal, egyhangúlag elfogadta Csutka Boglárka pályázatát.*

*46/2014 (III.10.) számú választmányi határozat: Az ELTE TTK HÖK Választmánya 10 igen szavazattal, egyhangúlag elfogadta a Vegyész tavasznyitó pályázatot.*

*47/2014 (III.10.) számú választmányi határozat: Az ELTE TTK HÖK Választmánya 9 igen, 1 érvénytelen szavazattal, delegálta Költő Enikőt a Biológia Intézeti Tanácsba.*

*48/2014 (III.10.) számú választmányi határozat: Az ELTE TTK HÖK Választmánya 9 igen 1 érvénytelen szavazattal delegálta Költő Enikőt a Kari Tanács Ügyrendi Bizottságába.*

*49/2014 (III.10.) számú választmányi határozat: Az ELTE TTK HÖK Választmánya 8 igen szavazattal és 2 tartózkodással, megbízta László Dorinát a Nedves Est megszervezésével.*

**Az emlékeztetőt hitelesítette:**

Költő Enikő Kovács Fanni

**Emlékeztető készítője, Elnök**

**Ellenőrző Bizottság tagja ELTE TTK HÖK**

**ELTE TTK HÖK**